|  |  |  |
| --- | --- | --- |
| grb_hrvatske  **REPUBLIKA HRVATSKA** |  |  |
|  |
| **BRODSKO-POSAVSKA ŽUPANIJA** |  |
| **DJEČJI VRTIĆ „LATICA GARČIN“**  **PUT SUREVICE 4 35 212 GARČIN** [**dv@latica-garcin.hr**](mailto:dv@latica-garcin.hr) |  |

**KLASA:601-02/24-10/01  
URBROJ:2178-06-02-24/01  
Garčin, 6. svibnja 2024.**

Temeljem članka 35. stavka 1. točke 4. Zakona o predškolskom odgoju i obrazovanju (''Narodne novine'' broj 10/97, 107/07, 94/13, 98/19, 57/22 i 10/23), članka 50. Statuta Dječjeg vrtića ''Latica Garčin'', članka 5. Pravilnika o upisu djece i ostvarivanju prava i obveza korisnika usluga u Dječjem vrtiću „Latica Garčin“, Upravno vijeće Dječjeg vrtića ''Latica Garčin'' donijelo je Odluku o raspisivanju natječaja za upis djece u Dječji vrtić ''Latica Garčin'' za pedagošku godinu 2024./2025. i objavljuje

**JAVNU OBJAVU UPISA DJECE U DJEČJI VRTIĆ ''LATICA GARČIN''**

**U 2024. / 2025. GODINU**

Prijave za upis u vrtić i zahtjevi za nastavak korištenja usluga primat će se **od 6.05.2024. godine do 20.05.2023. godine.**

Roditelji / skrbnici **Prijave za upis, Obrazac za inicijalni razgovor i Zahtjeve za nastavak korištenja usluga uz svu potrebnu dokumentaciju** dostavljaju: osobno u zatvorenoj koverti u Dječji vrtić „Latica Garčin“, Put Surevice 4, svakog radnog dana u vremenu od 8:00 do 16:00 sati, ili na e-mail dječjeg vrtića [**dv@latica-garcin.hr**](mailto:dv@latica-garcin.hr) (isključivo skenirane dokumente) s naznakom:

**PRIJAVA ZA UPIS U DJEČJI VRTIĆ „LATICA GARČIN“**

Prijava za upisi Zahtjeve za nastavak korištenja usluga može se preuzeti u Vrtiću osobno ili na web stranici Vrtića: www.latica-garcin.hr.

Javnom objavom objavljuje se upis u sljedeće programe:

* Redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi,

Prijave za upis djece podnose roditelji/skrbnici za djecu:

* U redoviti program jasličke dobi za dijete koje je će do 31. kolovoza navršiti 12 mjeseci
* U redoviti program vrtićke dobi za dijete koje će do 31. kolovoza navršiti 3 godine života.

Prijave za upis odnose se na 10-satni program i 5-6 satni program s ručkom (cijene navedene u Pravilniku o načinu i uvjetima sudjelovanja roditelja u cijeni programa Dječjeg vrtića ''Latica Garčin'').

Prednost pri upisu imaju prijavitelji koji podnose prijavu za 10-satni program, odnosno prijavitelji koji podnose prijavu za 5-6 satni program sa ručkom.

Za sva pitanja vezana za upis i nastavak korištenja programa možete se obratiti Povjerenstvu za upis svaki radni dan na broj 035/351-877 ili 099/ 499-9935 u vremenu od 08,00 do 14,00 sati.

Prijave za upis djece u **PROGRAM PREDŠKOLE** (za onu djecu koja su u godini pred polazak u osnovnu školu), a koja neće biti upisana u redovni program Vrtića, podnosit će se odvojeno od ovog Poziva.

1. **PRAVO I PREDNOST ZA UPIS**

Pravo na upis ostvaruje dijete koje:

1. zajedno s oba roditelja ima prebivalište na području općine Garčin i državljani su Republike Hrvatske,
2. dijete koje zajedno sa samohranim roditeljem ima prebivalište na području općine Garčin i državljani su Republike Hrvatske,
3. dijete kojem je dodijeljen skrbnik ili je smješteno u udomiteljsku obitelj, ako njegov skrbnik ili udomitelj ima prebivalište na području općine Garčin,
4. dijete koje je strani državljanin i koje zajedno s roditeljima ima status stranca s odobrenim stalnim boravkom na području Općine Garčin,

Ukoliko nema djece na Listi čekanja koja ispunjavaju uvjete iz članka 14. i 15. (Red prvenstva pri upisu) i 16. (*Lista reda prvenstva)* Pravilnika o upisu djece i ostvarivanju prava i obveza korisnika usluga u Dječjem vrtiću Latica Garčin ili se roditelj s Liste čekanja koji ispunjava uvjete iz članka 14. i 15. (Red prvenstva pri upisu) i 16. (*Lista reda prvenstva)* Pravilnika ne odazove na obavijest Vrtića o slobodnom mjestu za upis, mogu se upisati djeca koja zajedno s roditeljima nemaju prebivalište u općini Garčin.

Djeca se upisuju u Dječji vrtić ''Latica Garčin'' uz primjenu kriterija za ostvarivanje prednosti, sukladno odredbama Pravilnika o upisu djece i ostvarivanju prava i obveza korisnika usluga u Dječjem vrtiću ''Latica Garčin''

Kriterij za upis ostvaruje se na način da se za svaku utvrđenu prednost ostvaruje određeni broj bodova, uz prilaganje odgovarajuće dokumentacije kojom se pojedina prednost dokazuje i to prema sljedećoj tablici

|  |  |  |
| --- | --- | --- |
| **RED PREDNOSTI** | **OPIS KRITERIJA** | **BROJ BODOVA** |
| DJECA RODITELJA ŽRTAVA I INVALIDA DOMOVINSKOG RATA | Prednost pri upisu u slučaju istog broja bodova | **/** |
| DJECA S TEŠKOĆAMA U RAZVOJU | Prednost pri upisu uz nalaz i mišljenje tijela za vještačenja | Primjena članka 22. Pravilnika o upisu djece i ostvarivanju prava i obveza korisnika usluga u Dječjem vrtiću „Latica Garčin“ |
| DJECA ČIJI RODITELJI /SKRBNICI IMAJU PREBIVALIŠTE NA PODRUČJU OPĆINE GARČIN | Područje Općine Garčin | 5 |
| DJECA SAMOHRANIH RODITELJA I DJECA UZETA NA UZDRŽAVANJE, DJECA IZ JEDNORODITELJSKIH OBITELJI | Zaposlen | 21 |
| Nezaposlen | 10 |
| Redovan učenik ili student | 8 |
| Dječji doplatak (HZMO) | 2 |
| Troje ili više malodobne djece | 1 bod po djetetu |
| Dvoje djece predškolske dobi | 1 |
| Dijete u godini prije polaska u OŠ | 4 |
| Preporuka CZSS (teški soc., zdrav. uvjeti) | 4 |
| Cjelodnevni 10-satni program | 5 |
| 5-6-satni program s ručkom | 2 |
| DJECA ZAPOSLENIH/ NEZAPOSLENIH RODITELJA | Oba zaposlena | 20 |
| Jedan zaposlen, drugi redoviti učenik/student | 18 |
| Jedan zaposlen, drugi nezaposlen | 10 |
| Jedan redoviti učenik/student, drugi nezaposlen | 8 |
| Troje ili više malodobne djece | 1 bod po djetetu |
| Dvoje djece predškolske dobi | 1 |
| Dijete u godini prije polaska u OŠ | 4 |
| Udomiteljska/skrbnička obitelj | 2 |
| Dječji doplatak (HZMO) | 2 |
| Preporuka CZSS (teški soc., zdrav. uvjeti) | 4 |
| Cjelodnevni 10-satni program | 5 |
| 5-6-satni program s ručkom | 2 |

\* Pojam ''nezaposlen'' odnosi se i na umirovljenika

**\*\***Jednom odabrani program temeljem kojeg je korisniku dodijeljen određeni broj bodova, ne može se mijenjati tijekom pedagoške godine, osim u slučaju kada korisnik prelazi sa programa koji nosi manje bodova, na onaj koji u tom trenutku nosi više bodova.

Nakon što se temeljem podnesenih zahtjeva utvrdi broj djece koja nastavljaju korištenje usluga, utvrđuju se slobodna mjesta za upis prijavljene djece u novu pedagošku godinu 2024./2025.

Bodovi utvrđeni po kriterijima iz članka 15. Pravilnika o upisu djece i ostvarivanju prava i obveza korisnika usluga u Dječjem vrtiću „Latica Garčin“ zbrajaju se i na temelju ukupnog broja bodova utvrđuje se lista prednostina koju se redom stavljaju prijave podnositelja/ica od većeg broja bodova do najmanjeg.

Svako dijete će zbog sigurnosnih razloga prilikom podnošenja Prijave dobiti **šifru** koja će se odnositi samo na njega i koja je tajni podatak koji znaju samo roditelji – skrbnici djeteta.

Djeca se raspoređuju po odgojno-obrazovnim skupinama prema kriteriju Dječjeg vrtića ''Latica Garčin''.

Prednost pri upisu u okviru utvrđenog broja slobodnih mjesta po područnim odjelima i odgojno-obrazovnim skupinama ostvaruje dijete **s većim zbrojem bodova**.

Sukladno članku 20. stavak 3. Zakona o predškolskom odgoju i obrazovanju (''Narodne novine'' broj 57/22) prednost pri upisu u dječji vrtić imaju djeca koja do 1. travnja tekuće godine navrše četiri godine života. Zajedno sa navedenim, primjenjuje se i kriterij bodovanja, a u slučaju istog broja bodova za one koji ostvaruju pravo upisa prema prethodno navedenoj odredbi Zakona (u slučaju slobodnih mjesta za upis).

Lista reda prvenstva objavljuje se na oglasnoj ploči Vrtića i web stranici Vrtića

www.latica-garcin.hr

Lista reda prvenstva najprije prikazuje šifre djece koja su već bila upisana i nastavljaju s korištenjem usluga dječjeg vrtića, a u nastavku slijede šifre novoprimljene djece s brojem ostvarenih bodova.

Ukoliko dvoje ili više djece ostvaruju jednak broj bodova, a ostvareni su kriteriji (zaposlenost, dijete pred polazak u osnovnu školu, dijete koje do 1. travnja tekuće godine navrše četiri godine života, troje ili više malodobne djece, socijalni i zdravstveni uvjeti, doplatak za djecu) prednost ostvaruje dijete sljedećim poretkom:

1. roditelja žrtava i invalida domovinskog rata,
2. koje ima veću kronološku dob (kriterij starosti djeteta - od starijeg prema mlađem djetetu),
3. koje ima upisanog/u brata ili sestru u vrtić,

Za djecu koja nisu primljena po Javnoj objavi zbog neispunjavanja uvjeta starosti (navršene godinu dana života s 31. kolovoza tekuće godine) utvrđuje se Lista čekanja i mogu se primiti tijekom godine **ukoliko se oslobodi odgovarajući broj mjesta u Dječjem vrtiću**.

1. **A) DOKUMENTACIJA ZA UPIS**

Obrasci Prijave za upis se preuzimaju osobno u upravi Dječjeg vrtića ''Latica Garčin'' ili na mrežnim stranicama Dječjeg vrtića ''Latica Garčin“ www.latica-garcin.hr

Roditelji / skrbnici podnose Prijave za upis djece u roku koji je naveden u Javnoj objavi upisa.

Roditelj / skrbnik je dužan prilikom podnošenja Prijave za upis priložiti dokaze o činjenicama bitnim za ostvarivanje prednosti pri upisu:

1. **za dijete**: rodni list, potvrda liječnika o zdravstvenom stanju djeteta (preslika iskaznice imunizacije i potvrda o sistematskom pregledu djeteta ne starija od mjesec dana)
2. **za dokaz prebivališta**: preslika osobne iskaznice oba roditelja,
3. **za dijete roditelja žrtve i invalida domovinskog rata**: preslika rješenja o statusu žrtve i invalida domovinskog rata,
4. **za dijete zaposlenog/ih roditelja**: potvrde poslodavca o zaposlenju ili dokaz o samostalnom obavljanju djelatnosti – rješenje, obrtnica / dokaz o statusu poljoprivrednika /dokaz o visini primanja za vrijeme roditeljskog dopusta
5. **za dijete nezaposlenog roditelja**: potvrda HZZZ ili elektronički zapis iz HZMO, potvrda HZMO o visini mirovine
6. **za dijete samohranog roditelja**: rodni list roditelja i smrtni list za preminulog roditelja, potvrda o nestanku drugog roditelja ili preslika rješenja Centra za socijalnu skrb o privremenom uzdržavanju djeteta (državna privremena alimentacija),
7. **za dijete koje živi samo s jednim roditeljem (jednoroditeljska obitelj):** rodni list roditelja i presuda o razvodu braka ili drugi dokaz da drugi roditelj ne živi u zajedničkom kućanstvu,
8. **za dijete čija su oba ili jedan roditelj redovni studenti/učenici**: potvrda fakulteta/škole o redovnom školovanju,
9. **za dijete iz obitelji s troje i više malodobne djece**: rodni listovi za svu djecu
10. **za dijete uzeto na skrb i uzdržavanje i dijete u udomiteljskoj obitelji**: preslika rješenja ili potvrda Centra za socijalnu skrb,
11. **za dijete korisnika doplatka za djecu**: preslika rješenja o priznavanju prava na doplatak za dijete (HZMO)
12. **za dijete koje ima preporuku Centra za socijalnu skrb za smještaj u vrtić:** preporuka Centra za socijalnu skrb,
13. **za dijete s teškoćama u razvoju**: preslika Nalaza i mišljenja Centra za socijalnu skrb,
14. **za dijete koje zajedno s roditeljima nema prebivalište na području Općine Garčin**: rješenje/odluka/potvrda o sufinanciranju boravka djeteta druge jedinice lokalne samouprave (gradovi/općine).

**II. B) DOKUMENTACIJA ZA NASTAVAK KORIŠTENJA USLUGA VRTIĆA**

Zahtjev za nastavak korištenja usluga dječjeg vrtića podnosi se na posebnom obrascu (Zahtjev za nastavak korištenja usluga) koji se može preuzeti u Dječjem vrtiću „Latica Garčin“ ili na Internet stranicama Dječjeg vrtića „Latica Garčin“.

Roditelj/skrbnik koji je upisao dijete u prethodnoj pedagoškoj godini dužan je u upisnom roku predati Zahtjev za nastavak korištenje usluga za svaku sljedeću pedagošku godinu te podmiriti sve troškove/dugove prema Dječjem vrtiću.

Zahtjevi zaprimljeni nakon roka i zahtjevi s nepotpunom dokumentacijom neće se razmatrati.

Uz zahtjev roditelj/skrbnik dužan je priložiti:

1. za dijete: potvrda liječnika o zdravstvenom stanju djeteta (preslika iskaznice imunizacije i potvrda o sistematskom pregledu djeteta),
2. za dokaz prebivališta: osobna iskaznica za roditelje,
3. za dijete zaposlenog/ih roditelja: potvrde poslodavca o zaposlenju ili dokaz o samostalnom obavljanju djelatnosti – rješenje, obrtnica / dokaz o statusu poljoprivrednika,
4. za dijete nezaposlenog roditelja: potvrda HZZ ili elektronički zapis iz HZMO,
5. za dijete samohranog roditelja: rodni list roditelja i smrtni list za preminulog roditelja, potvrda o nestanku drugog roditelja ili preslika rješenja Centra za socijalnu skrb o privremenom uzdržavanju djeteta (državna privremena alimentacija),
6. za dijete koje živi samo s jednim roditeljem (jednoroditeljska obitelj): rodni list roditelja i presuda o razvodu braka ili drugi dokaz da drugi roditelj ne živi u zajedničkom kućanstvu,
7. za dijete čija su oba ili jedan roditelj redovni studenti/učenici: potvrda fakulteta/škole o redovnom školovanju,
8. za dijete iz obitelji s troje i više malodobne djece: rodni listovi za svu djecu
9. za dijete uzeto na skrb i uzdržavanje i dijete u udomiteljskoj obitelji: preslika rješenja ili potvrda Centra za socijalnu skrb,
10. za dijete korisnika doplatka za djecu: preslika rješenja HZMO o priznavanju prava na doplatak za dijete,
11. za dijete koje ima preporuku Centra za socijalnu skrb za smještaj u vrtić: preporuka Centra za socijalnu skrb,
12. za dijete s teškoćama u razvoju: preslika Nalaza i mišljenja Centra za socijalnu skrb,
13. za dijete koje zajedno s roditeljima nema prebivalište na području Općine Garčin: rješenje/odluka/potvrda o sufinanciranju boravka djeteta druge jedinice lokalne samouprave (gradovi/općine).

**III. REZULTATI UPISA**

Na temelju dostavljenih podataka Povjerenstva, Ravnatelj donosi pojedinačna rješenja o upisu djece u Dječji vrtić „Latica Garčin“ i rješenja o nastavku korištenja usluga u Dječjem vrtiću.

Rezultati upisa objavljuju se javno na oglasnoj ploči vrtića po odgojno-obrazovnim skupinama, najkasnije do 7.lipnja 2023. u obliku **privremene liste** po odgojno-obrazovnim skupinama koja sadrži:

1. redni broj,
2. šifru prijavitelja koja se odnosi na pojedino dijete (šifra poznata roditeljima djeteta za koje je podnesen zahtjev za upis),
3. ukupan broj bodova,
4. podatke o prihvaćenim i odbijenim zahtjevima te slobodnim kapacitetima.

Za djecu koja nisu primljena po Javnoj objavi zbog neispunjenja uvjeta starosti (navršene godinu dana života do 31.kolovoza tekuće godine) utvrđuje se Lista čekanja i mogu se primiti tijekom godine ukoliko se oslobodi odgovarajući broj mjesta u Dječjem vrtiću.

Prosudbu o načinu uključivanja djece s teškoćama u razvoju u odgojno-obrazovne programe donosi stručni tim Dječjeg vrtića ''Latica Garčin''.

**Prijave zaprimljene nakon roka i prijave s nepotpunom dokumentacijom neće se razmatrati.**

Roditelj ima pravo prigovora na Listu reda prvenstva/privremenu listu u dijelu koji se odnosi na njegovo dijete u roku od 8 dana od objave Liste reda prvenstva/privremene liste.

Prigovor se u pisanom obliku podnosi Upravnom vijeću, a dostavlja se Povjerenstvu osobno, poštom ili putem elektroničke pošte na adresu, odnosno elektroničku adresu Vrtića

dv@latica-garcin.hr

Odluku o prigovoru donosi Upravno vijeće u roku od 7 dana od dana isteka roka za podnošenje prigovora.

Nakon završetka upisa, isteka roka za prigovor i donošenjem odluke Upravnog vijeća Dječjeg vrtića „Latica Garčin“ po prigovoru, utvrđuje se **Konačna lista** o upisu.

**Konačna lista** o upisu objavljuje se javno na oglasnoj ploči i web stranici Dječjeg vrtića „Latica Garčin“ po odgojno obrazovnim skupinama koja sadrži:

1. redni broj,
2. šifru prijavitelja koja se odnosi na pojedino dijete (šifra poznata roditeljima djeteta za koje je podnesen zahtjev za upis),
3. ukupan broj bodova,
4. podatke o prihvaćenim i odbijenim zahtjevima te slobodnim kapacitetima.

Za sve slučajeve koji nisu obuhvaćeni ovim Pravilnikom odluku donosi Upravno vijeće Dječjeg vrtića.

Na temelju dostavljenih podataka Povjerenstva, Ravnatelj donosi pojedinačna rješenja o upisu djece u Dječji vrtića.

Podaci prikupljeni iz dokumenata za upis djece koristiti će se samo u svrhu upisa djeteta u vrtić.

Dječji vrtić zadržava pravo provjere istinitosti danih podataka. Ukoliko utvrdi nevjerodostojnost podataka, otkazat će pružanje usluga korisnika.

**IV. UPIS**

Djeca primljena slijedom ovog Javnog poziva upisuju se u Dječji vrtić početkom pedagoške godine 1. rujna 2024. Roditelji/skrbnici predložene djece za upis dužni su se odazvati na poziv članova stručnog tima i na inicijalni razgovor u nazočnosti djeteta.

Međusobna prava i obveze roditelja odnosno skrbnika i Vrtića utvrditi će se i urediti Ugovorom.

Ugovor se zaključuje u pisanom obliku.

Ugovor o pružanju usluga potpisuju oba roditelja, osim u slučaju kad jedan roditelj ostvaruje roditeljsku skrb.

Sudjelovanje roditelja/skrbnika u ekonomskoj cijeni pojedinih programa utvrđuje se u skladu s aktima Osnivača Dječjeg vrtić „Latica Garčin“

Predsjednica Upravnog vijeća

Dječjeg vrtića ''Latica Garčin'':

Danijela Erić, mag. prim. educ.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_